## Uredba o graničnim prijelazima u Republici Hrvatskoj

### NN 97/1996 (20.11.1996.), Uredba o graničnim prijelazima u Republici Hrvatskoj

# **VLADA REPUBLIKE HRVATSKE**

Na temelju članka 8. stavka 2. Zakona o nadzoru državne granice ("Narodne
novine", broj 34/95 - pročišćeni tekst), Vlada Republike Hrvatske je na
sjednici održanoj 26. rujna 1996. godine, donijela

## **UREDBU**

### **O GRANIČNIM PRIJELAZIMA U REPUBLICI HRVATSKOJ**

I. TEMELJNE ODREDBE

Članak 1.

Ovom Uredbom određuju se granični prijelazi u Republici Hrvatskoj te
privremene kontrolne točke na državnoj granici sa određenim državama.

Članak 2.

Granični prijelazi određuju se kao prijelazi I. kategorije i prijelazi
II. kategorije.

Granični prijelaz I. kategorije je prijelaz za međunarodni promet na
kojem se neprekidno obavljaju poslovi iz nadležnosti policije i carine,
a sanitarni, veterinarski, fitosanitarni, prometni i poslovi tržišne inspekcije
na način propisan zakonom i međudržavnim sporazumom.

Granični prijelaz II. kategorije je prijelaz za međunarodni i međudržavni
promet na kojem se obavljaju poslovi iz nadležnosti policije i carine,
a poslovi inspekcija iz stavka 2. ovoga članka prema vrsti prijelaza i
prometa koji se obavlja na prijelazu, na način utvrđen stavkom 2. ovoga
članka.

Na stalnom graničnom pomorskom i riječnom prijelazu poslove iz svoje
nadležnosti neprekidno obavlja lučka kapetanija i kapetanija pristaništa.

Članak 3.

Privremene kontrolne točke na državnoj granici sa drugim državama stavljat
će se u funkciju graničnog prijelaza sukladno međudržavnim dogovorima koje
će sklopiti Republika Hrvatska sa susjednim državama.

II. GRANIČNI PRIJELAZI IZMEĐU REPUBLIKE HRVATSKE I REPUBLIKE
MAĐARSKE

Članak 4.

Stalni međunarodni granični cestovni prijelazi I. kategorije između
Republike Hrvatske i Republike Mađarske su:

1. Goričan - Letenje,

2. Terezino Polje - Barč,

3. Donji Miholjac - Dravasabolč,

4. Kneževo - Udvar.

Granični prijelaz II. kategorije jest Gola - Berzence.

Za povremeni cestovni granični prijelaz određuje se Baranjsko Petrovo
Selo - Beremend.

Članak 5.

Stalni međunarodni granični željeznički prijelazi I. kategorije su:

1. Kotoriba - Murakerestur,

2. Koprivnica - Đekenješ,

3. Beli Manastir - Mađarbolj.

Članak 6.

Stalni granični prijelazi za pogranični cestovni promet su:

1. Donja Dubrava - Belezno,

2. Kotoriba - Mlinarci,

3. Legrad - Ertiloš,

4. Ferdinandovac - Vizvar,

5. Sopje - Revfalu.

III. GRANIČNI PRIJELAZI IZMEĐU REPUBLIKE HRVATSKE I REPUBLIKE
SLOVENIJE

Članak 7.

Stalni međunarodni granični cestovni prijelazi I. kategorije između
Republike Hrvatske i Republike Slovenije su:

 1. Plovanija - Sečovje,

 2. Kaštel - Dragonja,

 3. Požane - Sočerga,

 4. Pasjak - Starod,

 5. Rupe - Jelšane,

 6. Jurovski Brod - Metlika,

 7. Bregana - Obrežje,

 8. Macelj - Gruškovje,

 9. Dubrava Križovljanska - Zavrč,

10. Trnovec - Središče ob Dravi,

11. Mursko Središće - Petišovci.

Granični prijelazi II. kategorije jesu:

1. Prezid - Babno Polje,

2. Brod na Kupi - Petrina,

3. Pribanjci - Vinica,

4. Razvor - Bistrica ob Sutli,

5. Lupinjak - Dobovec.

Članak 8.

Stalni međudržavni granični cestovni prijelazi II. kategorije su:

1. Jelovice - Podgorje,

2. Bregana Naselje - Slovenska Vas,

3. Harmica - Rigonce,

4. Mihanović Dol - Orešje,

5. Miljana - Imeno,

6. Hum na Sutli - Rogatec,

7. Zlogonje - Meje,

8. Otok Virje - Ormož,

9. Bukovje - Gibina.

Članak 9.

Stalni međunarodni granični željeznički prijelazi I. kategorije su:

1. Šapjane - Ilirska Bistrica,

2. Savski Marof - Dobova,

3. Čakovec - Središće,

4. Čakovec - Lendava.

Granični prijelazi II. kategorije su:

1. Buzet - Rakitovec,

2. Bubnjarci - Metlika,

3. Kumrovec - Imeno,

4. Hum na Sutli - Rogatec.

Članak 10.

Granični prijelazi za pogranični promet sa Republikom Slovenijom su:

 1. Lucija - Brezovica,

 2. Slum - Rakitovec,

 3. Vele Mune - Starod,

 4. Lipa - Novokračine,

 5. Prezid - Novi kot,

 6. Čabar - Potplanina,

 7. Zamost - Osilnica,

 8. Blaževci - Sodevci,

 9. Prilišće - Žunići,

10. Pravutina - Krasinec,

11. Obrež - Božakovo,

12. Vivodina - Krmačina,

13. Kašt - Radovica,

14. Brezovica - Brezovica,

15. Novo Selo Žumberačko - Planina,

16. Kraj Donji - Rakovec,

17. Donji Čemehovec - Stara Vas,

18. Draše - Nova Vas,

19. Plavić - Sedlarjevo,

20. Luke Poljanske - Podčetrtek,

21. Mali Tabor - Rajnkovec,

22. Klenovac Humski - Rogatec,

23. Cvetlin - Z. Leskovec,

24. Gornja Voća - Drenovec,

25. Preseka - Središće,

26. Banfi - Raskrižje,

27. S. Martin na Muri - Hotiza.

IV. GRANIČNI PRIJELAZI IZMEĐU REPUBLIKE HRVATSKE I REPUBLIKE
BOSNE I HERCEGOVINE

Članak 11.

Stalni međunarodni granični cestovni prijelazi I. kategorije su:

 1. Županja - Orašje,

 2. Ličko Petrovo Selo - Izačić,

 3. Strmica - Bosansko Grahovo,

 4. Kamensko - Kamensko,

 5. Vinjani Donji - Gorica,

 6. Orah - Orahovlje,

 7. Mali Prolog - Crveni Grm,

 8. Metković - Doljani,

 9. Slavonski Šamac - Bosanski Šamac,

10. Slavonski Brod - Bosanski Brod,

11. Stara Gradiška - Bosanska Gradiška.

Granični prijelazi II. kategorije su:

1. Dubočica - Domaljevac,

2. Maljevac - Velika Kladuša,

3. Užljebić - Ripač,

4. Vinjani Gornji - Osoje,

5. Klek - Neum 1,

6. Zaton Doli - Neum 2,

7. Hrvatska Dubica - Bosanska Dubica.

Članak 12.

Stalni međunarodni granični željeznički prijelazi I. kategorije su:

1. Metković - Čapljina,

2. Lička Kaldrma - Martin Brod,

3. Volinja - Dobrljin,

4. Slavonski Šamac - Bosanski Šamac,

5. Slavonski Brod - Bosanski Brod,

6. Gunja - Brčko.

V. ZRAČNI GRANIČNI PRIJELAZI

Članak 13.

Stalni međunarodni granični zračni prijelazi I. kategorije u Republici
Hrvatskoj su:

1. Zagreb,

2. Osijek,

3. Pula,

4. Rijeka (Omišalj - Krk),

5. Zadar,

6. Split,

7. Dubrovnik.

Granični prijelazi II. kategorije su:

1. Mali Lošinj,

2. Brač.

Članak 14.

Sezonski međunarodni granični zračni prijelaz II. kategorije je Vrsar.

VI. POMORSKI GRANIČNI PRIJELAZI

Članak 15.

Stalni međunarodni granični pomorski prijelazi I. kategorije u Republici
Hrvatskoj su:

 1. Umag,

 2. Pula,

 3. Rijeka,

 4. Mali Lošinj,

 5. Zadar,

 6. Šibenik,

 7. Split,

 8. Ploče,

 9. Korčula,

10. Dubrovnik,

11. Senj,

12. Maslenica.

Granični prijelazi II. kategorije su:

1. Poreč,

2. Rovinj,

3. Raša - Bršica,

4. Metković.

Članak 16.

Sezonski međunarodni granični pomorski prijelazi II. kategorije su:

 1. Novigrad,

 2. Sali,

 3. Božava,

 4. Primošten,

 5. Ravni Žakanj,

 6. Ubli - (Lastovo),

 7. Komiža,

 8. Hvar,

 9. Vis,

10. Vela Luka,

11. Kanegra,

12. Umag - ACI Marina.

VII. RIJEČNI GRANIČNI PRIJELAZI

Članak 17.

Stalni međunarodni granični riječni prijelaz I. kategorije u Republici
Hrvatskoj je:

1. Vukovar.

Granični prijelazi II. kategorije u Republici Hrvatskoj su:

1. Osijek,

2. Slavonski Brod,

3. Sisak.

VIII. OSTALI GRANIČNI PRIJELAZI I PRIVREMENE KONTROLNE TOČKE

Članak 18.

Određuje se granični prijelaz i sljedeće privremene kontrolne točke
na državnoj granici Republike Hrvatske sa SR Jugoslavijom:

1. Granični prijelaz za cestovni promet s Republikom Srbijom:

1.1. Bajakovo - Batrovci.

1.2. Privremene kontrolne točke za cestovni promet s Republikom Srbijom:

1. Batina - Bezdan,

2. Erdut - Bogojevo,

3. Ilok - Bačka Palanka,

4. Ilok - Neštin,

5. Tovarnik - Šid,

6. Strošinci - Jamena.

1.3. Privremene kontrolne točke za željeznički promet s Republikom Srbijom:

1. Erdut - Bogojevo,

2. Tovarnik - Šid.

2. Privremena kontrolna točka na državnoj granici s Republikom Crnom
Gorom:

2.1. Kontrolna točka za cestovni promet:

1. Karasovići - Sutorina.

Članak 19.

Određuju se, pored graničnih prijelaza iz članaka 11. i 12. ove Uredbe,
privremene kontrolne točke za cestovni promet na državnoj granici s Republikom
Bosnom i Hercegovinom:

 1. Gunja - Brčko,

 2. Svilaj - Donji Svilaj,

 3. Slavonski Kobaš - Bosanski Kobaš,

 4. Davor - Srbac,

 5. Jasenovac - Draksenić,

 6. Hrvatska Kostajnica - Bosanska Kostajnica,

 7. Gejkovac - Velika Kladuša,

 8. Dvor - Bosanski Novi,

 9. Veliki Obljaj - Bosanska Bojna,

10. Pašin Potok - Velika Kladuša,

11. Darević Selo - Šturljić,

12. Borićevac - Kulen Vakuf,

13. Lička Kaldrma - Resanovci,

14. Obrovac Sinjski - Livno,

15. Aržano Prisika - Prisika,

16. Prud - Bijača,

17. Unka - Unka,

18. Čepikuće - Trebinja,

19. Slano - Zavala,

20. Dubravka - Grab,

21. Gornji Brgat - Ivanica,

22. Gabela Polje I - Čapljina,

23. Gabela Polje II - Čapljina,

24. Vukov Klanac - Radež,

25. Imotica - Neum II,

26. Bili Brog - Vaganj,

27. Voštane - Liskovača,

28. Aržano - Tomislavgrad,

29. Aržano - Vinica,

30. Podjaram - Vinica,

31. Dvorine - Vinica,

32. Vukovići - Vir,

33. Maršići - Vir,

34. Đuzeli - Vir,

35. Delipetri - Vir,

36. Cera - Vir,

37. Bušića Draga - Posušje,

38. Veliki Prilog - Prolog,

39. Jovića Most - Posušje,

40. Vidoši - Posušje,

41. Solduša - Osoje,

42. Otok Polje - Gorica,

43. Ljubičića Most - Drinovci,

44. Mijaca - Dole,

45. Kašće - Kašće,

46. Podprolog - Prolog,

47. Sebišna - Grude,

48. Slivno - Grude.

Članak 20.

Na privremenoj kontrolnoj točki određenoj u članku 18. točki 2.1.1.
ove Uredbe, neprekidno obavljaju poslove službe određene člankom 2. stavkom
3. ove Uredbe.

Na privremenoj kontrolnoj točki određenoj u članku 19. točki 2. ove
Uredbe, neprekidno obavljaju poslove službe na način određen člankom 2.
stavkom 2. ove Uredbe.

IX. POSEBNE ODREDBE

Članak 21.

Sezonski međunarodni granični prijelazi određeni člankom 14. i člankom
16. ove Uredbe, otvaraju se za međunarodni promet u razdoblju od 1. travnja
do 31. listopada svake kalendarske godine.

Ukoliko u kalendarskoj godini uskrsni blagdani započnu prije 1. travnja,
granični prijelazi iz stavka 1. ovoga članka otvaraju se za međunarodni
promet sedam dana prije početka blagdana.

Članak 22.

Zahtjev za određivanje i otvaranje graničnog prijelaza Vladi Republike
Hrvatske podnosi županijsko poglavarstvo.

Uz zahtjev iz stavka 1. ovog članka podnosi se:

- gospodarski elaborat o opravdanosti utvrđivanja i otvaranja graničnih
prijelaza;

- podaci o prometnim pravcima i čestoći prometa na tim pravcima;

- podaci o osiguranju sredstava za izgradnju ili adaptaciju objekata
na području graničnog prijelaza;

- prijedlog o vrsti i kategorizaciji graničnog prijelaza.

X. ZAKLJUČNE ODREDBE

Članak 23.

Danom stupanja na snagu ove Uredbe prestaje važiti Odluka o graničnim
prijelazima u Republici Hrvatskoj, klasa: 300-01/91-01/05, urbroj: 5030115-91-2,
od 7. listopada 1991. godine, Odluka o sezonskim graničnim prijelazima
("Narodne novine", br. 60/94, 11/96 i 46/96) i Odluka o stalnim graničnim
prijelazima za pogranični promet ("Narodne novine", broj 3/95).

Članak 24.

Ova Uredba stupa na snagu danom objave u "Narodnim novinama".

Klasa: 212-02/94-01/02
Urbroj: 5030107-96-3
Zagreb, 26. rujna 1996.

Predsjednik
**mr. Zlatko Mateša,** v. r.

Uredba, NN 97/1996-1928